

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՀԱՇՎԵՔՆՆԻՉ ՊԱԼԱՏ

**Ո Ր Ո Շ ՈՒ Մ**

2023 թվականի հունվարի 25-ի թիվ 16--Լ

ՀԱՇՎԵՔՆՆԻՉ ՊԱԼԱՏԻ 2020 ԹՎԱԿԱՆԻ ՀՈՒԼԻՍԻ 30-Ի ԹԻՎ 132-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Ղեկավարվելով Հաշվեքննիչ պալատի մասին Հայաստանի Հանրապետության օրենքի 16-րդ հոդվածի 9-րդ մասի 9-րդ կետով և Նորմատիվ իրավական ակտերի մասին Հայաստանի Հանրապետության օրենքի 33-րդ հոդվածի 1-ին մասի 4-րդ կետով և 3-րդ մասով՝ Հաշվեքննիչ պալատը․

**Ո Ր Ո Շ ՈՒ Մ Է`**

1. Հաշվեքննիչ պալատի 2020 թվականի հուլիսի 30-ի Հաշվեքննիչ պալատի ընթացիկ եզրակացության նախագծի և դրան կից ներկայացվող փաստաթղթերի պատրաստման ուղեցույցը հաստատելու մասին թիվ 132-Լ որոշմամբ հաստատված հավելվածում կատարել հետևյալ փոփոխությունը և լրացումը՝
2. ՄԱՍ-1-ի 3-րդ կետով սահմանված ձև 2-ում «Կատարողականի հաշվեքննության դեպքում «Հաշվեքննության մեթոդաբանությունը» տողում հարկավոր է ներկայացնել նաև հաշվեքննության նպատակը, հաշվեքննության հարցերը և հաշվեքննության սահմանափակումները։» պարբերության գործողությունը դադարեցնել։
3. ՄԱՍ-1-ի 6-րդ կետի IV-րդ ենթակետից հետո լրացնել նոր IV1 ենթակետ՝ հետևյալ բովանդակությամբ․

««Կատարողականի հաշվեքննության նկարագրություն» վերնագրով բաժին, որը ներկայացվում է կատարողականի հաշվեքննությունների դեպքում։ Տվյալ բաժնում առանձին ենթավերնագրերով հարկավոր է ներկայացնել տեղեկատվություն «Հաշվեքննության նպատակներ»-ի, «Հաշվեքննության հարցեր»-ի և «Հաշվեքննության սահմանափակումներ»-ի վերաբերյալ։

* «Հաշվեքննության նպատակներ» ենթավերնագիրը անհրաժեշտ է ներկայացնել հիմք ընդունելով Հաշվեքննիչ պալատի 30․06․2022 թվականի թիվ 146-Լ որոշմամբ հաստատված «Կատարողականի հաշվեքննության մեթոդաբանության» (այսուհետ՝ Մեթոդաբանություն) 35-րդ կետի «ա» ենթակետը և 124-րդ կետը։
* «Հաշվեքննության հարցեր» ենթավերնագիրը անհրաժեշտ է ներկայացնել հիմք ընդունելով Մեթոդաբանության 35-րդ կետի «բ» ենթակետը և 125-րդ կետը։
* «Հաշվեքննության սահմանափակումներ» ենթավերնագիրը անհրաժեշտ է ներկայացնել հիմք ընդունելով Մեթոդաբանության 58-րդ կետը։»։

1. Սույն որոշումն ուժի մեջ է մտնում հրապարակմանը հաջորդող օրվանից:

|  |  |  |
| --- | --- | --- |
| ՀԱՇՎԵՔՆՆԻՉ ՊԱԼԱՏԻ ՆԱԽԱԳԱՀ |  | ԱՏՈՄ ՋԱՆՋՈՒՂԱԶՅԱՆ |